CELEX: 32022D0937
Language: lv
Date: 2022-06-16 00:00:00
Title: Komisijas Īstenošanas lēmums (ES) 2022/937 (2022. gada 16. jūnijs), ar ko atceļ Lēmumu 2006/563/EK par dažiem aizsardzības pasākumiem saistībā ar īpaši patogēnu H5N1 apakštipa putnu gripu savvaļas putnu vidū Kopienā (Dokuments attiecas uz EEZ)

17.6.2022   
               
               
                  LV
               
               
                  Eiropas Savienības Oficiālais Vēstnesis
               
               
                  L 162/37
               
            
         KOMISIJAS ĪSTENOŠANAS LĒMUMS (ES) 2022/937
         (2022. gada 16. jūnijs),
         ar ko atceļ Lēmumu 2006/563/EK par dažiem aizsardzības pasākumiem saistībā ar īpaši patogēnu H5N1 apakštipa putnu gripu savvaļas putnu vidū Kopienā
         (Dokuments attiecas uz EEZ)
         EIROPAS KOMISIJA,
         ņemot vērā Līgumu par Eiropas Savienības darbību,
         ņemot vērā Eiropas Parlamenta un Padomes Regulu (ES) 2016/429 (2016. gada 9. marts) par pārnēsājamām dzīvnieku slimībām un ar ko groza un atceļ konkrētus aktus dzīvnieku veselības jomā (“Dzīvnieku veselības tiesību akts”) (1), un jo īpaši tās 71. panta 3. punktu,
         tā kā:
         
                     (1)
                  
                  
                     Regula (ES) 2016/429 pilnvaro Komisiju pieņemt īstenošanas aktus, ar ko nosaka īpašus slimības kontroles pasākumus sarakstā norādīto slimību uzliesmojumu kontrolei, kā minēts Regulas (ES) 2016/429 9. panta 1. punkta a) apakšpunktā, ja izrādās, ka jau veiktie slimības kontroles pasākumi nav piemēroti epidemioloģiskajai situācijai.
                  
               
                     (2)
                  
                  
                     Komisijas Īstenošanas regula (ES) 2018/1882 (2) īpaši patogēno putnu gripu kategorizē kā tādu sarakstā norādītu slimību, kas minēta Regulas (ES) 2016/429 9. panta 1. punkta a) apakšpunktā.
                  
               
                     (3)
                  
                  
                     Ar Komisijas Lēmumu 2006/563/EK (3) ir noteikti daži aizsardzības pasākumi, kas jāpiemēro gadījumos, kur ir aizdomas par īpaši patogēno putnu gripu, ko izraisījis augsti patogēniskā A gripas vīrusa H5 apakštips un neiraminidāze N1 (H5N1), vai H5N1 ir apstiprināts savvaļas putniem. Minētā lēmuma juridiskais pamats ietver Padomes Direktīvas 89/662/EEK (4) 9. panta 4. punktu un Padomes Direktīvas 90/425/EEK (5) 10. panta 4. punktu. 2019. gada 14. decembrī ar Eiropas Parlamenta un Padomes Regulu (ES) 2017/625 (6) minētās direktīvas tika atceltas. Regulas (ES) 2017/625 164. panta 2. punkts tomēr paredz, ka jautājumos, ko reglamentē Regula (ES) 2016/429, Direktīvas 89/662/EEK 9. pantu un Direktīvas 90/425/EEK 10. pantu turpina piemērot līdz datumam, kurā sāk piemērot Regulu (ES) 2016/429. Regulu (ES) 2016/429 sāka piemērot 2021. gada 21. aprīlī.
                  
               
                     (4)
                  
                  
                     Turklāt Lēmumā 2006/563/EK noteiktie pasākumi nav piemēroti pašreizējai epidemioloģiskajai situācijai.
                  
               
                     (5)
                  
                  
                     Tāpēc Lēmums 2006/563/EK būtu jāatceļ.
                  
               
                     (6)
                  
                  
                     Šajā regulā paredzētie pasākumi ir saskaņā ar Augu, dzīvnieku, pārtikas aprites un dzīvnieku barības pastāvīgās komitejas atzinumu,
                  
               IR PIEŅĒMUSI ŠO LĒMUMU.
         
            1. pants
            Lēmumu 2006/563/EK atceļ.
         
         
            2. pants
            Šis lēmums stājas spēkā divdesmitajā dienā pēc tā publicēšanas Eiropas Savienības Oficiālajā Vēstnesī.
         
         
            Briselē, 2022. gada 16. jūnijā
            
               
                  Komisijas vārdā –
               
               
                  priekšsēdētāja
               
               Ursula VON DER LEYEN
            
         
         
            (1)  OV L 84, 31.3.2016., 1. lpp.
         
         
            (2)  Komisijas Īstenošanas regula (ES) 2018/1882 (2018. gada 3. decembris) par dažu slimību profilakses un kontroles noteikumu piemērošanu attiecībā uz sarakstā norādīto slimību kategorijām un ar ko izveido sarakstu ar sugām un sugu grupām, kas rada sarakstā norādīto slimību ievērojamu izplatības risku (OV L 308, 4.12.2018., 21. lpp.).
         
            (3)  Komisijas Lēmums 2006/563/EK (2006. gada 11. augusts) par dažiem aizsardzības pasākumiem saistībā ar īpaši patogēnu H5N1 apakštipa putnu gripu savvaļas putnu vidū Kopienā un par Lēmuma 2006/115/EK atcelšanu (OV L 222, 15.8.2006., 11. lpp.).
         
            (4)  Padomes Direktīva 89/662/EEK (1989. gada 11. decembris) par veterinārajām pārbaudēm Kopienas iekšējā tirdzniecībā, lai izveidotu iekšējo tirgu (OV L 395, 30.12.1989., 13. lpp.).
         
            (5)  Padomes Direktīva 90/425/EEK (1990. gada 26. jūnijs) par veterinārajām un zootehniskajām pārbaudēm, kas piemērojamas Kopienā iekšējā tirdzniecībā ar noteiktiem dzīviem dzīvniekiem un produktiem, lai izveidotu iekšējo tirgu (OV L 224, 18.8.1990., 29. lpp.).
         
            (6)  Eiropas Parlamenta un Padomes Regula (ES) 2017/625 (2017. gada 15. marts) par oficiālajām kontrolēm un citām oficiālajām darbībām, kuras veic, lai nodrošinātu, ka tiek piemēroti pārtikas un barības aprites tiesību akti, noteikumi par dzīvnieku veselību un labturību, augu veselību un augu aizsardzības līdzekļiem, un ar ko groza Eiropas Parlamenta un Padomes Regulas (EK) Nr. 999/2001, (EK) Nr. 396/2005, (EK) Nr. 1069/2009, (EK) Nr. 1107/2009, (ES) Nr. 1151/2012, (ES) Nr. 652/2014, (ES) 2016/429 un (ES) 2016/2031, Padomes Regulas (EK) Nr. 1/2005 un (EK) Nr. 1099/2009 un Padomes Direktīvas 98/58/EK, 1999/74/EK, 2007/43/EK, 2008/119/EK un 2008/120/EK un atceļ Eiropas Parlamenta un Padomes Regulas (EK) Nr. 854/2004 un (EK) Nr. 882/2004, Padomes Direktīvas 89/608/EEK, 89/662/EEK, 90/425/EEK, 91/496/EEK, 96/23/EK, 96/93/EK un 97/78/EK un Padomes Lēmumu 92/438/EEK (Oficiālo kontroļu regula) (OV L 95, 7.4.2017., 1. lpp.).